РЕШЕНИЕ НА КОМИСИЯТА
от 30 април 2007 година
за регламентиране на временната търговия с някои видове посадъчен материал от картофи, които не отговарят на изискванията на Директива 2002/56/ЕО на Съвета
(нотифицирано под номер C(2007) 1852)
(Текст от значение за ЕИП)
(2007/328/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 22, параграф 1 от нея,
като има предвид, че:
(1)
В Швеция количествата посадъчен материал от картофи от категорията „сертифициран посадъчен материал“, подходящ за националните условия на околната среда, който отговаря на изискванията на Директива 2002/56/EO относно броя на растенията, показващи симптоми на остри вирози в прякото поколение, са недостатъчни и следователно не отговарят на нуждите на държавата-членка.
(2)
Не е възможно да се задоволи търсенето на посадъчен материал от картофи с внос на посадъчен материал от други държави-членки или от трети страни, който да отговаря на всички изисквания, определени в Директива 2002/56/ЕО.
(3)
Съответно следва да се позволи на Швеция да разреши търговията с посадъчен материал от картофи, предмет на по-малко строги изисквания за периода до 30 юни 2007 г.
(4)
Освен това на други държави-членки, които са в състояние да доставят на Швеция посадъчен материал от картофи, без значение дали той е бил събран в държава-членка или в трета страна, следва да се позволи разрешаването на търговията с такъв посадъчен материал от картофи.
(5)
Целесъобразно е Швеция да бъде координатор, за да може да гарантира, че общото количество на позволения посадъчен материал от картофи съгласно настоящото решение не надхвърля максимално допустимото количество, предмет на настоящото решение.
(6)
Предвидените в настоящото решение мерки са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Търговията в Общността с посадъчен материал от картофи от категорията „сертифициран посадъчен материал“, който не отговаря на изискванията, посочени в Директива 2002/56/ЕО относно броя на растенията, показващи симптоми на остри вирози в прякото поколение, е позволена до 30 юни 2007 г. съгласно условията, установени в приложението към настоящото решение и при следните обстоятелства:
а)
броят на растенията, показващи симптоми на остри вирози в прякото поколение на посадъчния материал от картофи в категория „сертифициран посадъчен материал“, не надхвърля установения в приложението процент;
б)
на официалния етикет е посочен процентът от растения, показващи симптоми на остри вирози в прякото поколение на посадъчния материал от картофи в категория „сертифициран посадъчен материал“, както е установен по време на официалния преглед съгласно член 2, буква в), iv) от Директива 2002/56/ЕО;
в)
посадъчен материал от картофи е пуснат на пазара съгласно член 2 от настоящото решение.
Член 2
Всеки доставчик на посадъчен материал от картофи, който желае да пусне на пазара посадъчен материал от картофи от посочения в член 1, трябва да подаде заявление за разрешително в държавата-членка, в която е регистриран или в която ще извършва вноса.
Съответната държава-членка упълномощава доставчика да пуска на пазара посадъчен материал от картофи, освен ако:
а)
има достатъчно основания за съмнение, че доставчикът ще може да осигури на пазара количеството посадъчен материал от картофи, посочено от него в заявлението за разрешително; или
б)
общото разрешено количество, предназначено за търговия съгласно дерогацията, надвишава максимално допустимото количество, определено в приложението към настоящото решение.
Член 3
Държавите-членки си оказват административна помощ една на друга при прилагането на настоящото решение.
Швеция изпълнява ролята на координатор, за да може да гарантира, че общото разрешено количество не надвишава максимално допустимото количество, определено в приложението към настоящото решение.
Всяка държава-членка, която получи заявление по член 2, нотифицира незабавно държавата-членка координатор за посоченото в заявлението количество. Координиращата държава-членка, от своя страна, незабавно информира нотифициращата държава-членка относно това дали разрешаването ще доведе до надвишаване на максимално допустимото количество.
Член 4
Държавите-членки незабавно нотифицират Комисията и другите държави-членки за количествата, за които са издали разрешително, съгласно настоящото решение.
Член 5
Адресати на настоящото решение са държавите-членки.
Съставено в Брюксел на 30 април 2007 година.